OpenLLM-France/wikimedia huggingface dataset:
# Rok Korošec

Rok Korošec (Kamnik, 24 de novembre de 1993) és un ciclista eslovè, professional des del 2014 i actualment a l'equip Amplatz-BMC.

## Palmarès

* 2016
** 1r al Gran Premi ciclista de Gemenc i vencedor d'una etapa
** Vencedor d'una etapa a la Volta a Hongria
* 2017
** 1r a l'Umag Trophy
** 1r al Visegrad 4 Bicycle Race-GP Czech Republic
* 2018
** 1r al Gran Premi ciclista de Gemenc i vencedor d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Riu Leza

El Leza és una vall, i també un riu, a La Rioja. Neix al vessant del nord de les muntanyes de Cerro Castillo i Monterreal, contraforts de la Serralada Ibèrica, i desemboca en l'Ebre en el terme d'Agoncillo. El seu afluent principal és el riu Jubera al que rep per la dreta a Murillo de Rio Leza.
# Ronald de Carvalho

Ronald de Carvalho (Rio de Janeiro, 16 de maig de 1893 - Rio de Janeiro, 15 de febrer de 1935) va ser un poeta, diplomàtic i polític brasiler. Va col·laborar en la 1a edició de la revista Orpheu.
Va formar-se en dret a la UFRJ i després va residir a França, on va cursar filosofia i sociologia. Quan va tornar al Brasil, va ser un dels promotors de la Setmana d'Art Modern que tingué lloc a São Paulo el febrer de 1922.
Va servir com a funcionari al Ministeri de Relacions Exteriors brasileres, amb càrrecs a diversos destins, com ara Ciutat de Mèxic, París o La Haia. El 1933 va passar a ser secretari de Getúlio Vargas en la presidència de la República, càrrec que ocupava en morir.
En un concurs organitzat per Diário de Notícias, l'any 1935 va ser elegit Príncep dels Prosadors Brasilers. Col·laborà amb O Jornal i la seva col·laboració també es troba a la segona sèrie de la revista Alma nova (1915-1918) i Atlantida (1915-1920).
Ronald de Carvalho es va casar amb Leilah Accioly de Carvalho, amb qui va tenir quatre fills. Va morir a 41 anys, víctima d'un accident d'automòbil a Rio de Janeiro, el 15 de febrer de 1935.

## Referències

* ↑ «Ronald de Carvalho» (en portuguès brasiler). Enciclopédia Itaú Cultural. Arxivat de l'original el 2022-02-11. [Consulta: 22 febrer 2022].
* ↑ «Ronald de Carvalho» (en castellà). Biblioteca digital de Literatura de Países Lusófonos. Arxivat de l'original el 2021-05-03. [Consulta: 17 setembre 2018].
* ↑ Abreu, Mirhiane Mendes de «PORTUGAL E OS MODERNISTAS NAS TRILHAS DA CORRESPONDÊNCIA DE RONALD DE CARVALHO» (en portuguès). Revista Ininga - ISSN 2359-2265, 1, 1, 2014, pàg. 55–65. Arxivat de l'original el 2022-02-25. ISSN: 2359-2265 [Consulta: 25 febrer 2022].
* ↑ «Biografia» (en portuguès brasiler). Ronald de Carvalho, 28-03-2009. Arxivat de l'original el 2022-02-22. [Consulta: 25 febrer 2022].
* ↑ R. A. «Ronald de Carvalho, Príncipe dos Prosadores Brasileiros». Diário de Notícias [Rio de Janeiro], pàg. 20/01/1935.
* ↑ Correia, Rita. «Ficha histórica:Alma nova: revista ilustrada (II Série) (1915-1918)» (pdf) (en portuguès de Portugal). Hemeroteca Municipal de Lisboa, 19-07-2011. Arxivat de l'original el 2020-05-11. [Consulta: 13 març 2015].
* ↑ «Atlântida: mensário artístico literário e social para Portugal e Brazil (1915-1920) cópia digital, Hemeroteca Digital» (pdf) (en portuguès de Portugal). Hemeroteca Municipal de Lisboa. Arxivat de l'original el 2014-09-26. [Consulta: 25 febrer 2022].
* ↑ Carvalho, Ricardo Souza de «Ronald de Carvalho: Um Moderno Acadêmico» (en portuguès). Revista Graphos, 01-01-2006. Arxivat de l'original el 2022-02-11. ISSN: 1516-1536 [Consulta: 25 febrer 2022].

## Vegeu també

* Modernisme brasiler
* Literatura brasilera

## Enllaços externs

* Blog amb diversos poemes de Ronald de Carvalho
# Roca de Seguers

La Roca de Seguers, en alguns mapes Roca de Segués, és una roca i una cinglera del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori del poble d'Hortoneda.
Es troba al nord d'Hortoneda, al sud de la Roca Roia, a llevant de les Escomelles i a ponent de les Barrancs. És també al nord de la Colladeta i de lo Tossalet, a l'esquerra de la llau de Catxí just al lloc on hi ha el Toll.
# Román Rodríguez Rodríguez

Román Rodríguez Rodríguez (La Aldea de San Nicolás, Gran Canària, 1 de març de 1956) és un metge i polític canari. És Llicenciat en Medicina i Cirurgia per la Universitat de La Laguna i va treballar com a metge assistencial durant uns anys i com a professor universitari. Va ser fundador de la Unión Nacionalista de Izquierdas (UNI), i va participar durant els anys vuitanta del segle XX en distints moviments socials i antimilitaristes. El 1991 es va integrar en Iniciativa Canària Nacionalista (ICAN), organització que a partir de 1993 s'integrarà en Coalició Canària (CC). La seva ideologia va ser adoptant un caire més conservador.
Va ser Director General d'Assistència Sanitària de 1993 a 1995. El 1995 és triat director del Servei Canari de la Salut (amb rang de viceconseller). De 1999 a 2003 va ser President de Canàries. A les eleccions generals espanyoles de 2004 fou elegit diputat per Coalició Canària. A partir de 2004 van començar a fer-se més paleses les tensions internes de Coalició Canària, i Román Rodríguez va encapçalar un sector crític que es va deslligar d'aquesta coalició, formant un nou grup polític denominat Nova Canàries (no obstant això, al Congrés dels Diputats va seguir sent membre del grup parlamentari de Coalició Canària-Nova Canàries fins a juny de 2007, després de les eleccions municipals i autonòmiques, quan es va passar al Grup Mixt. A les eleccions del 2007, el seu partit, Nova Canàries, va obtenir més de 50.000 vots però no va aconseguir el 6% necessari per a entrar al Parlament de Canàries. No obstant això, va arribar majories en alguns ajuntaments com Telde i quatre consellers al Cabildo de Gran Canària, un d'ells el mateix Román Rodríguez, sent vicepresident de la institució insular.

## Referències

* ↑ CC es queda sense grup propi en el Congrés en anar-se'n Rodríguez Notícia al diari El Día)
# Rīgas FK

El Rigas FK (Rīgas futbola klubs, RFK) fou club de futbol letó de la ciutat de Riga.

## Història

Va ser fundat el 14 de desembre de 1923. Fou el club més fort del país durant els anys 1920 i 1930. El seu darrer títol fou el 1940. Aquest any, amb l'ocupació soviètica, el club desaparegué i la majoria de jugadors ingressaren al FK Dinamo Rīga. El 1941, amb l'ocupació alemanya, el club fou restaurat, desapareixent definitivament el 1944.

## Palmarès

* Lliga letona de futbol:
** 1924, 1925, 1926, 1930, 1931,1934, 1935, 1940
* Copa letona de futbol:
** 1937, 1939

## Referències

* ↑ Perfil a eu-football.info
* ↑ «Latvia - List of Champions». RSSSF. [Consulta: 12 juliol 2013].
* ↑ «Latvia - List of Cup Winners». RSSSF. [Consulta: 28 juliol 2011].
# Răzvan Marin

Răzvan Gabriel Marin (rəzˈvan ɡabriˈel maˈrin; nascut el 23 de maig de 1996) és un futbolista professional romanés que juga de centrecampista per l'Empoli FC, cedit pel Cagliari Calcio) i per l'equip nacional romanès.

## Enllaços externs

* Răzvan Marin a National-Football-Teams.com (anglès)
# SPAS-12

La SPAS-12 és una escopeta de combat manufacturada per la companyia italiana Franchi SpA des de l'any 1979 fins al 2000. L'escopeta SPAS-12 és una escopeta de manera dual, la qual cosa significa que pot usar-se en foc semiautomàtic o en mode d'acció de bombament. Aquesta escopeta ha estat utilitzada per grups militars i policials en tot el món, però la seva aparença i el seu ús proposat com a arma la va portar a ser prohibida per a la importació als Estats Units, per la seva falta de "propòsit esportiu". Franchi fins i tot va denominar a l'arma Special Purpose Automatic Shotgun, ("Escopeta automàtica de propòsit especial" en anglès) encara que no va servir per res.

## Referències

* ↑ Diez, Octavio (2000). Armament and Technology. Lema Publications, S.L. ISBN 84-8463-013-7
* ↑ Cooney, Chris. «Introduction», June 2002. [Consulta: 10 maig 2010].
# Cosac del Don

Els cosacs del Don,en rus:Донские казаки, eren les tropes de cosacs més nombroses dins l'Imperi Rus. Constituïen forces militars de frontera des de finals del segle xvi fins principi del segle xx. Se situaven a una zona separada anomenada Zona de l'Exèrcit del Don la qual comprenia part de les regions actuals de Luhansk i Donetsk a Ucraïna i part de les regions de Rostov, Volgograd, Vorónej i la República de Calmúquia dins la Federació russa. El nom històric està associat amb el riu Don de la conca del Mar d'Azov. La paraula 'cosac' també s'aplicava a migrants, germans lliures i bandits. La societat cosaca era democràtica i les decisions més importants es prenien durant una Assemblea Comuna (Казачий Круг). L'Assemblea escollia autoritats temporals s — atamans.
L'any 1913 el nombre de cosacs del Don era d'1.525.000 incloent 30.000 cosacs calmucs, el territori de les tropes de cosacs del Don era de 141.000 km². El centre administratiu de les tropes era la ciutat de Novotxerkassk. Dins la zona militar estaven ubicades 135 viles cosaques.
D'acord amb el darrer cens, només en el territori de la Federació russa, més de 140,000 persones registraven la seva etnicitat com "Cosaca."

## Història

La història del cosacs del Don està estretament entrellaçada amb la història dels cosacs en general. Apareixen a les terres de l'Horda Daurada després del seu col·lapse. Els cosacs del Don van quedar definits al segle xvi, essent una formació independent. L'any 1552 els cosacs del Don formaren part de la campanya de Kazan, després de la qual aquests cosacs reberen d'Ivan el Terrible el territori del Don a perpetuïtat. La seva primera capital va ser Razdorski, i des de 1644 Txerkassk. Els cosacs del Don prengueren part en la colonització de les estepes de Sibèria: Iermak es considerava un cosac del Don. Finalment els cosacs del Don van passar a ser part de Rússia sota Pere el Gran, després de la revolta de Bulavin. Tanmateix els cosacs del Don van mantenir els seus privilegis en el nou estatus. El Don va esdevenir el centre del moviment de l'Exèrcit Blanc. Després del col·lapse de la Unió Soviètica hi ha hagut una revifada dels Cosacs del Don.

## Referències

* ↑ Demoscop Weekly - As separate nation in Russian Census (2010)
* ↑ Russian History Dating Back to the Most Ancient Times per Vassili Tatísxev Vol.1., capítol 33:7. 1739
* ↑ В.О. Ключевский. «Курс русской истории.»
* ↑ Baron, Samuel H. Bloody Saturday in the Soviet Union: Novocherkassk, 1962 (en anglès). Stanford University Press, 2001, p. 11. ISBN 0804740933.
* ↑ «Музей Истории Донского Казачества г.Новочеркасск». Arxivat de l'original el 2008-02-24. [Consulta: 25 juny 2012].

## Enllaços externs

* The Don Cossack Museum in Novocherkassk
* Novocherkassk. The Capital of Don Cossacks
# Cova de Bennoc

La cova de Bennoc és una cova natural prehistòrica d'enterrament de l'edat del bronze, situada a la possessió de Bennoc, al municipi de Llucmajor, Mallorca.
És una cova subterrània situada a poca profunditat i té forma oval. Es troba quasi completament destruïda. Les dimensions són de 8,2 m de llargària per 5,8 m d'amplària, i 2,2 m d'alçària màxima. El seu aixovar funerari està format per peces de ceràmica exclusivament i es troba dipositat al Museu d'Arqueologia de Catalunya (Barcelona).

## Referències

* ↑ Veny, C. Las Cuevas Sepulcrales Del Bronce Antiguo De Mallorca. 9. CSIC, 1968 (Biblioteca Praehistórica Hispana). ISBN 9788400024031.
* ↑ «Coordenades a Esconatura».
# Cruising

Cruising o cruïsme és un terme usat en l'ambient gai per a definir l'activitat de buscar un company per a una trobada sexual esporàdica en un lloc públic, generalment de manera anònima. El cruising se sol realitzar en parcs, platges, boscos i altres descampats propers a zones urbanes, així com en tota mena de banys públics i a les àrees de descans de les autopistes.

## Història

Hi ha registres històrics que aquesta pràctica ja es realitzava a l'antiga Roma. Juvenal assenyala que als banys públics els homes es grataven el cap amb un dit per identificar-se davant els altres. També cita que hi havia homes que buscaven mariners en les proximitats del districte proper al Tíber.
El terme cruising es va encunyar als anys 1970 als EUA i feia referència a un bar gai, el Booze 'n' Cruise, situat a la Ruta 66, a Albuquerque (Nou Mèxic). El mot es va començar a fer servir com un codi críptic en l'argot gai anglès per a poder parlar amb un altre homosexual de manera discreta (ja que la paraula, originàriament, significa travessar caminant, patrullar, solcar) sense identificar-se com a gai davant els heterosexuals. En l'actualitat, però, l'obertura de la comunitat homosexual i dels mitjans de comunicació han fet el terme d'ús corrent.

## En la cultura popular

El terme es menciona en cançons com Cruisin' the Streets, de Boys Town Gang, i I'm a Cruiser, de Village People. També va ser el títol de la pel·lícula Cruising, del 1980, dirigida per William Friedkin i protagonitzada per Al Pacino.

## Vegeu també

* Homosocialització
* Spartacus International Gay Guide

## Referències

* ↑ L'Accent Bord, IV, 2011.
* ↑ «2News Exposes Men 'Cruising' For Sex In Public Parks». KUTV - Salt Lake City, Utah, 2007. Arxivat de l'original el 2008-03-09. [Consulta: 19 maig 2008].
* ↑ Kilgannon, Corey. «A Sex Stop on the Way Home». The New York Times. [Consulta: 28 març 2006]. Publicat: 21-9-2005 Article del NYT sobre una zona de cruising a Nova York
* ↑ Petroni: Satírica
* ↑ Pseudo-Vergil: Catalepton, 13
# Richard Groenendaal

Richard Groenendaal ('s-Hertogenbosch, 13 de juliol de 1971) va ser un ciclista neerlandès professional del 1996 al 2006. Especialista en ciclocròs, el 2000 va guanyar el Campionat del món.
El seu pare Rein també competí en ciclocròs.

## Palmarès en ciclocròs

* 1988-1989
** Campió del món en ciclocròs júnior
* 1993-1994
** Campió dels Països Baixos en ciclocròs
* 1995-1996
** Campió dels Països Baixos en ciclocròs
* 1997-1998
** Campió dels Països Baixos en ciclocròs
** 1r a la Copa del món de ciclocròs
** 1r al Superprestige
* 1999-2000
** Campió del món en ciclocròs
** Campió dels Països Baixos en ciclocròs
* 2000-2001
** Campió dels Països Baixos en ciclocròs
** 1r a la Copa del món de ciclocròs
** 1r al Superprestige
* 2002-2003
** Campió dels Països Baixos en ciclocròs
* 2003-2004
** Campió dels Països Baixos en ciclocròs
** 1r a la Copa del món de ciclocròs
* 2004-2005
** Campió dels Països Baixos en ciclocròs

## Palmarès en ruta

* 1993
** Vencedor d'una etapa al Teleflex Tour
** Vencedor d'una etapa al Delta Tour
* 1997
** Vencedor d'una etapa a la Volta a Renània-Palatinat

## Palmarès en ciclisme de muntanya

* 1997
** Campió dels Països Baixos en Camp a Través

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cotton Guest

Cotton Guest és un trio de punk pop vitaminat nascut a Sant Feliu de Guíxols (Girona) consolidat el 2023, després d'alguns anys de la seva formació. Van debutar amb Laws of Gravity, un disc autoeditat en el qual recuperen el so original del gènere.
En el seu disc Laws of Gravity és evident la influència de la formació estatunidenca Green Day, tot i que els membres de Cotton Guest encara no havien nascut quan el 1994 aquella banda de punk rock van publicar el disc Dookie, que va ocupar els primers llocs a les llistes d'èxits amb.

## Referències

* ↑ Malagón, Glòria Vela. «El espíritu del punk pop vitaminado revive en el debut de Cotton Guest» (en castellà), 02-05-2023. [Consulta: 17 setembre 2023].
* ↑ Benavides, Luis. «Cotton Guest, crítica de su disco Laws Of Gravity (2023)» (en castellà). Mondo Sonoro, 15-06-2023. [Consulta: 17 setembre 2023].
# Crumb rubber

Crumb rubber està compost de cautxú reciclat de pneumàtics de cotxe vells. Durant el procés de reciclatge l'acer n'és extret, deixant el catxú amb una consistència granular. Després es processen amb un granulador amb l'ajuda de cryogenics per reduir la mida de les partícules encara més.
Aquestes són classificades per mida i altres criteris, com pot ser color (només negre o blanc i negre). Sovint és utilitzat com a amortitzant per camps de gespa artificial, com el Astroturf.
L'ús més gran que té el crumb rubber als estats units és per l'asfalt de goma. S'utilitzen aproximadament 100 milions de kg a l'any, que són aproximadament 12 milions de pneumàtics. Generalment l'asfalt de goma s'utilitza per recobrir terres de parcs infantils, i superfícies per fer esport com pistes d'atletisme.
El procés de reciclatge de pneumàtics comença en una gran planta de reciclatge que agafa pneumàtics de qualsevol mida per transformar-lo en crumb rubber. A part de produir un material útil i innovador resol el problema de pneumàtics vells acumulant-se a les deixalleries i als abocadors.

## Referències

* ↑ «Page Not Found | Clemson University, South Carolina». [Consulta: 18 desembre 2019].
* ↑ «How Safe Is the Artificial Turf Your Child Plays On?» (en anglès). [Consulta: 18 desembre 2019].
# Sabí d'Hermòpolis

Sabí d'Hermòpolis, també conegut com a Abibus o Phanas, fou un procurator, possible bisbe i màrtir cristià d'Hermòpolis Magna a Egipte.
Segons la tradició, es creu que fou governador i bisbe, procedent d'una família noble. Durant el seu episcopat, va treballar sense cessar pels més pobres. Durant la persecució de Dioclecià, ell, juntament amb altres cristians, foren empresonats. Sabí fou portat a Antinòupolis, on el van torturar fins que el van llançar al riu Nil.

## Referències

* Holweck, F. G. A Biographical Dictionary of the Saints. St. Louis, MO: B. Herder Book Co. 1924.
# Sadiya

Sadiya o de vegades Sadia és una població al districte de Tinsukia a Assam que dona nom a tota la comarca a l'extrem nord-est de l'estat. El seu nom derivaria de l'àrab saadiya (qualsevol persona o entitat molt pietosa). Està situada a 27° 50′ N, 95° 40′ E﻿ / ﻿27.83°N,95.67°E﻿ / 27.83; 95.67. La població incloent alguns pobles propers agregats és inferior als 15.000 habitants.

## Història

Suposadament fou una de les primeres posicions ocupades pels ahoms quan van envair Assam i la regió va tenir un virrei dels rages ahoms que portava el títol de sadiya khoa. Sota ocupació birmana a la primera part del segle xix, el títol fou donat a un cap dels khamtis que fou confirmat en el càrrec després de l'annexió britànica el 1826. Una guarnició es va establir a la població. El 1835 els abusos del sadiya khoa van comportar la seva deposició i el comandant militar va agafar l'administració civil. El 1839 els khamtis es van revoltar i van aïllar la guarnició matant al major White, comandant militar i agent polític i al destacament de sipais. En aquest temps tenia uns 4000 habitants però després va perdre importància. Durant el domini britànic formà part del districte de Lakhimpur, sub-divisió de Dibrugarh, i fou la base d'una cadena de posicions amb policia militar pel control dels mishmis, abors i khamtis que la tenien com a mercat. El 1882 Francis Jack Needham fou nomenat ajudant de l'agent polític després d'haver estat ajudant del superintendent de la policia des de 1876; va exercir fins al 1905 i va dedicar la vida a l'exploració del Brahmaputra i a escriure tractats sobre la gramàtica mishing (miri), singhpo i khamtis.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Werneria submontana

Werneria submontana és una espècie d'amfibi que viu al Camerun.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schmitz, A. 2006. Werneria submontana. Llista Vermella d'Espècies Amenaçades de la UICN 2006. Consulta: 9 d'abril del 2008.
# Cortandone

Cortandone, (Curtandun en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Camerano Casasco, Cinaglio, Cortazzone, Maretto i Monale.
Pertanyen al municipi les frazioni de Campia, Valinosio i Bricco Cisero.
# Cortanze

Cortanze, (Cortanse en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Cunico, Montechiaro d'Asti, Piea, Soglio i Viale.
Pertanyen al municipi les frazioni de Roera i San Rocco.

## Galeria fotogràfica

* Vista del poble
# Willowbrook (Califòrnia)

Willowbrook és una concentració de població designada pel cens dels Estats Units a l'estat de Califòrnia. Segons el cens del 2000 tenia 34.138 habitants.

## Demografia

Segons el cens del 2000, Willowbrook tenia 34.138 habitants, 8.476 habitatges, i 6.823 famílies. La densitat de població era de 3.524,3 habitants/km².
Dels 8.476 habitatges en un 47,8% hi vivien nens de menys de 18 anys, en un 42,5% hi vivien parelles casades, en un 29,9% dones solteres, i en un 19,5% no eren unitats familiars. En el 16,1% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,97 i el nombre mitjà de persones que vivien en cada família era de 4,35.
Per edats la població es repartia de la següent manera: un 37,3% tenia menys de 18 anys, un 10,9% entre 18 i 24, un 28,4% entre 25 i 44, un 14,7% de 45 a 60 i un 8,7% 65 anys o més.
L'edat mediana era de 26 anys. Per cada 100 dones de 18 o més anys hi havia 87,6 homes.
La renda mediana per habitatge era de 27.811 $ i la renda mediana per família de 30.107 $. Els homes tenien una renda mediana de 22.250 $ mentre que les dones 23.615 $. La renda per capita de la població era de 9.865 $. Entorn del 26,8% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willowbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Willowbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Joana Maria Camps Bosch

Joana Maria Camps Bosch (Ciutadella, Menorca, 1965), és una advocada i política del Partit Popular de les Illes Balears. És llicenciada en dret per la Universitat de les Illes Balears i agent de la propietat immobiliària. Des del 1990 fins al 2011 exercí com a advocada en el seu despatx a Ciutadella.
Com a política entre el 1991 i el 1999 fou tinenta de batle d'Hisenda, Personal i Policia i tinenta de batle d'Hisenda a l'Ajuntament de Ciutadella. Posteriorment fou directora general de Treball i Salut Laboral del Govern de les Illes Balears durant dos anys de legislatura (2011-2013). El maig de 2013 fou nomenada Consellera d'Educació, Cultura i Universitats del Govern de les Illes Balears. Fou destituïda el 26 de setembre de 2014 com a conseqüència de la retirada pel Tribunal Superior de Justícia de les Illes Balears del decret del Tractament Integrat de Llengües. Aquesta plaça fou ocupada per l'en aquells moments consellera d'Administracions Públiques, Núria Riera Martos.

## Referències

* 1 2 «Joana M. Camps Bosch». caib.es. Govern de les Illes Balears. Arxivat de l'original el 2013-09-29. [Consulta: 4 setembre 2013].
* ↑ «Cau Joana Maria Camps - dBalears», 26-09-2014.
* ↑ «Destituïda la consellera d'Educació balear després del revés judicial al decret de trilingüisme». 324.cat, 26-09-2014.

## Enllaços externs

* La consellera que no en sabia